CELEX: E2012C0438
Language: sk
Date: 2012-11-28 00:00:00
Title: Rozhodnutie Dozorného úradu EZVO č. 438/12/COL z  28. novembra 2012 , ktorým sa osemdesiaty šiestykrát menia procesnoprávne a hmotnoprávne pravidlá v oblasti štátnej pomoci

11.7.2013   
            
            
               SK
            
            
               Úradný vestník Európskej únie
            
            
               L 190/91
            
         
      ROZHODNUTIE DOZORNÉHO ÚRADU EZVO
   č. 438/12/COL
   z 28. novembra 2012,
   ktorým sa osemdesiaty šiestykrát menia procesnoprávne a hmotnoprávne pravidlá v oblasti štátnej pomoci
   DOZORNÝ ÚRAD EZVO,
   SO ZRETEĽOM na Dohodu o Európskom hospodárskom priestore (1), a najmä na jej články 61 až 63 a na jej protokol 26,
   SO ZRETEĽOM na Dohodu medzi štátmi EZVO o zriadení dozorného úradu a súdu (2), a najmä na jej článok 5 ods. 2 písm. b) a článok 24,
   keďže:
   Platnosť kapitoly v usmerneniach Dozorného úradu EZVO o štátnej pomoci týkajúcej sa štátnej pomoci na záchranu a reštrukturalizáciu firiem v ťažkostiach (3) sa skončí 30. novembra 2012 (4).
   Táto kapitola zodpovedá usmerneniam Spoločenstva o štátnej pomoci na záchranu a reštrukturalizáciu firiem v ťažkostiach (5), ktorých platnosť sa skončila 9. októbra 2012 (6).
   Európska komisia prijala 28. septembra 2012 oznámenie týkajúce sa predĺženia platnosti usmernení Spoločenstva o štátnej pomoci na záchranu a reštrukturalizáciu firiem v ťažkostiach z 1. októbra 2004, kým nebudú nahradené novými pravidlami (7).
   Súčasná kapitola o štátnej pomoci na záchranu a reštrukturalizáciu firiem v ťažkostiach, ktorej platnosť sa skončí 30. novembra 2012, preto musí byť predĺžená, aby sa zaistilo jednotné uplatňovanie pravidiel o štátnej pomoci v rámci celého Európskeho hospodárskeho priestoru.
   Konzultovalo sa s Európskou komisiou a štátmi EZVO,
   PRIJAL TOTO ROZHODNUTIE:
   Článok 1
   Platnosť kapitoly v usmerneniach Dozorného úradu EZVO o štátnej pomoci týkajúcej sa štátnej pomoci na záchranu a reštrukturalizáciu firiem v ťažkostiach je predĺžená, kým nebude nahradená novými pravidlami.
   Článok 2
   Iba anglické znenie je autentické.
   
      V Bruseli 28. novembra 2012
      
         
            Za Dozorný úrad EZVO
         
         Oda Helen SLETNES
         
         
            predsedníčka
         
         Sverrir Haukur GUNNLAUGSSON
         
         
            člen kolégia
         
      
   
   
      (1)  Ďalej len „Dohoda o EHP“.
   
      (2)  Ďalej len „Dohoda o dozore a súde“.
   
      (3)  Ú. v. EÚ L 97, 15.4.2005, s. 41, dodatok EHP č. 18, 15.4.2005, s. 1.
   
      (4)  Pozri bod 90, platnosť bola predĺžená rozhodnutím Dozorného úradu EZVO č. 433/09/COL z 30. októbra 2009, ktorým sa sedemdesiaty tretíkrát menia procesnoprávne a hmotnoprávne pravidlá v oblasti štátnej pomoci, Ú. v. EÚ L 48, 25.2.2010, s. 27, dodatok EHS č. 9, 25.2.2010, s. 12.
   
      (5)  Ú. v. EÚ C 244, 1.10.2004, s. 2 – 17.
   
      (6)  Pozri bod 102, platnosť bola predĺžená oznámením Európskej komisie týkajúcim sa predĺženia platnosti usmernení Spoločenstva o štátnej pomoci na záchranu a reštrukturalizáciu firiem v ťažkostiach, Ú. v. EÚ C 156, 9.7.2009, s. 3.
   
      (7)  Ú. v. EÚ C 296, 2.10.2012, s. 3.